section_heading: Stanište i ponašanje
paragraph_text: Nastanjen je u rijekama i potocima Europe, sjeverno od Alpa, kao i u Aziji. Najviše je prisutan u Francuskoj i Njemačkoj. Voli čiste potoke, plivajući preko šljunkovitog dna dubokih mirnih voda zimi, a blizu površine ljeti. Iako je tipična slatkovodna riba zna ući u bočate vode na istoku Baltičkog mora. Živahna je i aktivna riba, rado se skriva iza kamenja, zimi boravi u dubljim vodama.